pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ช่วยชาวนา ! "จุรินทร์" ประกาศเกณฑ์กลางข้าวงวด 6 เคาะจ่ายส่วนต่างชาวนาวันนี้อีกกว่า 7 หมื่นราย ใกล้ปีใหม่จ่ายชาวนาทะลุกว่า 4 ล้านรายแล้ว
วันพฤหัสบดีที่ 17 ธันวาคม 2563
ช่วยชาวนา ! "จุรินทร์" ประกาศเกณฑ์กลางข้าวงวด 6 เคาะจ่ายส่วนต่างชาวนาวันนี้อีกกว่า 7 หมื่นราย ใกล้ปีใหม่จ่ายชาวนาทะลุกว่า 4 ล้านรายแล้ว
ช่วยชาวนา ! "จุรินทร์" ประกาศเกณฑ์กลางข้าวงวด 6 เคาะจ่ายส่วนต่างชาวนาวันนี้อีกกว่า 7 หมื่นราย ใกล้ปีใหม่จ่ายชาวนาทะลุกว่า 4 ล้านรายแล้ว
17 ธันวาคม 2563 เวลา 8.00 น.นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ เปิดเผยว่า ประกาศกระทรวงพาณิชย์ เรื่อง กําหนดราคาเกณฑ์กลางอ้างอิงโครงการประกันรายได้เกษตรกรผู้ปลูกข้าวปี 2563/64 งวดที่ 6 เมื่อวันที่ 14 ธันวาคม 2563 ตามนโยบายประกันรายได้เกษตรกรผู้ปลูกข้าว หรือโครงการประกันรายได้ชาวนาปี2 โดยนายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ โดยทางกระทรวงพาณิชย์ได้ออกประกาศราคาเกณฑ์กลางอ้างอิงตามโครงการประกันรายได้เกษตรกรผู้ปลูกข้าวปี 2563/64 งวดที่ 6 สําหรับเกษตรกรที่เก็บเกี่ยวระหว่างวันที่ 7-13 ธันวาคม 2563 ดังนี้คือ
1.ข้าวเปลือกหอมมะลิ เกณฑ์กลางตันละ 12,212.42 บาท ชดเชยตันละ 2,727.58 บาท ได้รับชดเชยสูงสุดครัวเรือนละ 38,186.12 บาท
2.ข้าวเปลือกหอมมะลินอกพื้นที่ เกณฑ์กลางตันละ 11,800.74 บาทชดเชยตันละ 2,199.26 บาท ได้รับชดเชยสูงสุดครัวเรือนละ 35,188.14 บาท
3. ข้าวเปลือกเจ้า เกณฑ์กลางตันละ 9,215.15 บาท ชดเชยตันละ 784.85 บาท ได้รับชดเชยสูงสุดครัวเรือนละ 23,545.50 บาท
4.ข้าวเปลือกหอมปทุมธานี เกณฑ์กลางตันละ 10,182.17 บาท ชดเชยตันละ 817.83 บาท ได้รับชดเชยสูงสุดครัวเรือนละ 20,445.75 บาท
5.ข้าวเปลือกเหนียว เกณฑ์กลางตันละ 11,246.87 บาท ชดเชยตันละ 753.13 บาท ได้รับชดเชยสูงสุดครัวเรือนละ 12,050.080 บาท
นางมัลลิกา กล่าวว่า จากประกาศนี้นายจุรินทร์ให้แจ้งเกษตรกรทราบทั่วกัน ทั้งนี้ขั้นตอนจากนี้คือกรมส่งเสริมเกษตรกร กระทรวงเกษตรและสหกรณ์กับธนาคารเพื่อการเกษตรและสหกรณ์ หรือ ธ.ก.ส. จะประสานงานกันโดยขั้นตอนสุดท้ายคือ ธ.ก.ส.มีหน้าที่โอนเงินส่วนต่างให้กับบัญชีเกษตรกรโดยตรงซึ่งจะต้องภายใน 3 วันทําการจะตรงกับวันนี้ วันที่ 17 ธันวาคม 2563 โดยมีเกษตรกรได้รับชดเชยตามข้อมูลของกรมส่งเสริมการเกษตร งวดนี้จํานวน 74,497 ครัวเรือน ทั้งนี้เกษตรกรกลุ่มนี้สามารถตรวจสอบบัญชีหลังวันนี้ที่ 17 ได้เลย
" อย่างไรก็ตามตั้งแต่วันที่ 9 พฤศจิกายน 2563 เป็นต้นมาเราได้จ่ายเงินประกันรายได้ผู้ปลูกข้าวไปช่วยเกษตรกรชาวนาแล้วเกือบ 4 ล้านราย ขณะนี้ยังคงเหลือชาวนาที่แจ้งเก็บเกี่ยวข้าวอีกไม่กี่หมื่นรายซึ่งส่วนใหญ่เป็นชาวนาภาคอีสาน โดยสัปดาห์หน้าก็จะประกาศราคาเกณฑ์กลางอีกและจ่ายเงินในกลุ่มต่อไปให้ทันได้ใช้เงินส่งท้ายปีจากนั้นจะเป็นต้นปีหน้า เป็นงวดชาวนาบางส่วนในพื้นที่ภาคใต้กว่า 3 แสนรายเท่านั้น และเพื่อดําเนินโครงการประกันรายได้เกษตรกรให้เป็นไปด้วยความเรียบร้อยมีประสิทธิภาพและบรรลุวัตถุประสงค์ของรัฐบาลในการช่วยเหลือเกษตรกรให้มีรายได้สูงขึ้นจึงมีการพิจารณาราคาเกณฑ์กลางอ้างอิงทุกสัปดาห์ โครงการประกันรายได้เกษตรกรมีเงินส่วนต่างถึงมือเกษตรกรเต็มเม็ดเต็มหน่วยไม่หายหกตกหล่นเพราะผ่านบัญชีโดยตรงของเกษตรกรเองจึงเป็นโครงการที่ชาวนาประทับใจรัฐบาลอย่างยิ่งขณะนี้เรายังเดินหน้าโครงการต่อไป" นางมัลลิกา กล่าว
รัฐบาลไทย-ข่าวทำเนียบรัฐบาล-รัฐมนตรีเกษตร 'เฉลิมชัย' เปิดงานประกวดโคนมเทิดพระเกียรติชิงถ้วยพระราชทานภาคใต้และตะวันตกครั้งที่ 21
วันพฤหัสบดีที่ 17 ธันวาคม 2563
รัฐมนตรีเกษตร 'เฉลิมชัย' เปิดงานประกวดโคนมเทิดพระเกียรติชิงถ้วยพระราชทานภาคใต้และตะวันตกครั้งที่ 21
รัฐมนตรีเกษตร 'เฉลิมชัย' เปิดงานประกวดโคนมเทิดพระเกียรติชิงถ้วยพระราชทานภาคใต้และตะวันตกครั้งที่ 21 พร้อมรักษาสืบสานและต่อยอดให้อาชีพเกษตรกรผู้เลี้ยงโคนมคงอยู่คู่กับประเทศไทยต่อไป
นายเฉลิมชัยศรี อ่อนรัฐมนตรี ว่าการกระทรวงเกษตรและสหกรณ์ เป็นประธานเปิดงานประกวดโคนมเทิดพระเกียรติชิงถ้วยพระราชทานภาคใต้และตะวันตก ครั้งที่ 21 โดยมีนายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์     นายอําพันธุ์ เวฬุตันติ รองปลัดกระทรวงเกษตร และสหกรณ์และผู้บริหารกระทรวงเกษตรและสหกรณ์ เข้าร่วม ณ โครงการเลี้ยงวัวนมทดแทนในระบบชีวภาพ (วัวหลุม) ตําบลหนองตาแต้ม อําเภอปราณบุรี จังหวัดประจวบคีรีขันธ์ ซึ่งการจัดงานดังกล่าวมีวัตถุประสงค์เพื่อเป็นการเทิดพระเกียรติพระบามสมเด็จพระปรมินทรมหาภูมิพลอดุลยเดช บรมนาถบพิตร รัชกาลที่ 9 พระบิดาแห่งโคนมไทยที่พระองค์ได้พระราชทานอาชีพการเลี้ยงโคนมให้กับเกษตรกรผู้เลี้ยงโคนมในประเทศไทย ตลอดจนเป็นการส่งเสริมพัฒนาอาชีพการเลี้ยงโคนมของเกษตรกรผู้เลี้ยงโคนมในพื้นที่ ที่ตั้งอยู่ในภาคใต้และภาคตะวันตกของประเทศ รวมถึงพื้นที่และจังหวัดใกล้เคียง นอกจากนี้ ยังเป็นการกระตุ้นส่งเสริมพัฒนาเกษตรกรให้มีการพัฒนาปรับปรุงสายพันธุ์โคนมให้ดียิ่งขึ้น และเป็นสถานที่พบปะพูดคุยแลกเปลี่ยนความคิดเห็นระหว่างเกษตรกร นักส่งเสริม นักวิชาการและผู้แทนหน่วยงานทั้งภาครัฐและเอกชนที่เกี่ยวข้อง
"ปัจจุบัน มีการแข่งขันเพิ่มมากขึ้นทุกภาคส่วน ทั้งภาครัฐ ภาคเอกชน และเกษตรกร ต้องช่วยกันพัฒนาให้พี่น้องเกษตรกรดําเนินชีวิตอยู่ได้ ซึ่งหากข้อตกลง FTA และประเทศคู่ค้ามีผลบังคับใช้ จะทําให้เกิดการค้าเสรีและจะมีผลกระทบต่อพี่น้องเกษตรกรผู้เลี้ยงโคนมอย่างแน่นอน ทุกภาคส่วนจึงต้องช่วยกันพัฒนาและปรับตัวเพื่อพร้อมรองรับกับการค้าเสรีในตลาดโลกให้ได้ สําหรับในส่วนของกระทรวงเกษตรฯ มีส่วนสําคัญที่จะต้องเข้ามาช่วยดูแลในเรื่องต่างๆ ทั้งการพัฒนาสายพันธุ์เพื่อให้สามารถผลิตน้ํานมที่มีปริมาณและมีคุณภาพมากที่สุดการพัฒนาและแปรรูปผลิตภัณธ์ให้มีความหลากหลาย การลดต้นทุนการผลิตและการหาช่องทางการตลาดเป็นต้น อย่างไรก็ตามกระทรวงเกษตรฯ พร้อมเดินเคียงข้างพี่น้องเกษตรกรผู้เลี้ยงโคนม และหวังเป็นอย่างยิ่งว่าการจัดงานในวันนี้จะเกิดประโยชน์ต่อพี่น้องเกษตรกรผู้เลี้ยงโคนมทั้งประเทศ และถือเป็นการสืบสานสิ่งที่มีคุณค่าและมีประโยชน์ โดยเฉพาะอาชีพการเลี้ยงโคนมนี้เป็นอาชีพพระราชทานจากในหลวงรัชกาลที่ 9 จึงต้องช่วยกันรักษาสืบสานและต่อยอดให้อาชีพนี้คงอยู่คู่กับประเทศไทยต่อไป" นายเฉลิมชัยกล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กระทรวงยุติธรรม โดย สำนักงาน ป.ป.ส. เปิดการอบรมหลักสูตร เพิ่มประสิทธิภาพการสืบสวนขยายผลและยึดทรัพย์สินคดียาเสพติด
วันพฤหัสบดีที่ 17 ธันวาคม 2563
กระทรวงยุติธรรม โดย สํานักงาน ป.ป.ส. เปิดการอบรมหลักสูตร เพิ่มประสิทธิภาพการสืบสวนขยายผลและยึดทรัพย์สินคดียาเสพติด
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการอบรมหลักสูตร เพิ่มประสิทธิภาพการสืบสวนขยายผลและยึดทรัพย์คดียาเสพติดให้แก่เจ้าหน้าที่ระดับปฏิบัติงานในพื้นที่ของหน่วยงานที่เกี่ยวข้อง
ในวัน​จันทร์​ที่ ๑๔ ธันวาคม​ ๒๕๖๓​ เวลา​ ๐๘.๓๐ ​น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการอบรมหลักสูตร เพิ่มประสิทธิภาพการสืบสวนขยายผลและยึดทรัพย์คดียาเสพติดให้แก่เจ้าหน้าที่ระดับปฏิบัติงานในพื้นที่ของหน่วยงานที่เกี่ยวข้อง เพื่อให้เจ้าหน้าที่ผู้ปฏิบัติงานได้ทราบถึงปัญหาอุปสรรคในการสืบสวนขยายผลและยึดทรัพย์สินคดียาเสพติดที่เกิดขึ้น เพื่อกําหนดมาตรการและแนวทางในการแก้ไขปรับปรุงการสืบสวนขยายผลและยึดทรัพย์สินคดียาเสพติดให้เกิดประสิทธิภาพ​ โดยมี นายวิชัย ไชยมงคล เลขาธิการ ป.ป.ส.​ พ.ต.ท. กรวัชร์ ปานประภากร​ อธิบดีกรมสอบสวนคดีพิเศษ​ พล.ต.อ. มนู เมฆหมอก รอง ผบ.ตร. เจ้าหน้าที่จากสํานักงานตํารวจแห่งชาติ สํานักงานอัยการสูงสุด กรมสอบสวนคดีพิเศษ สํานักงานคณะกรรมการป้องกันและปราบปรามการฟอกเงิน​ กรมศุลกากร และเจ้าหน้าที่สํานักงาน ป.ป.ส. รวมกว่า ๑๒๕​ คน เข้าร่วมฯ ณ โรงแรมเซ็นจูรี่ พาร์ค กรุงเทพมหานคร
การอบรมดังกล่าว สืบเนื่องจากนโยบายการแก้ไขปัญหายาเสพติดแนวใหม่ของ นายสมศักดิ์ เทพสุทิน รัฐมนตรีว่าการกระทรวงยุติธรรม ที่มุ่งเน้นการดําเนินคดีกับนายทุนหรือผู้เกี่ยวข้องกับเครือข่ายการค้ายาเสพติดโดยใช้มาตรการสมคบหรือสนับสนุนช่วยเหลือ
รัฐมนตรีว่าการกระทรวงยุติธรรม กล่าวว่า มาตรการการริบทรัพย์สิน รัฐบาลกําหนดให้ในปี พ.ศ. 2564 ต้องริบทรัพย์สินที่ใช้ในการกระทําความผิดให้ได้จํานวนมากขึ้นกว่าเดิม 10 เท่า คือ 6,000 ล้านบาท เป็นอย่างน้อย เพื่อเป็นการลิดรอนศักยภาพของนักค้ายาเสพติด โดยการดําเนินการดังกล่าวจะไม่สัมฤทธิ์ผล ถ้าหากขาดการบูรณาการการทํางาน การบูรณาการทางกฎหมาย และเทคโนโลยีระหว่างหน่วยงาน ซึ่งการทํางานต้องเชื่อมโยงและเป็นไปในทิศทางเดียวกัน ผู้ปฏิบัติงานที่เกี่ยวข้องต้องมีความรอบรู้ และมองเห็นความเชื่อมโยงในกระบวนการสืบสวน การวิเคราะห์ข้อมูลที่ได้จากการสืบสวนคดียาเสพติด และการรวบรวมพยานหลักฐานเพื่อการขยายผลและยึดทรัพย์สินคดียาเสพติด ประกอบกับปัจจุบันโลกเข้าสู่ยุคสังคมดิจิทัลอย่างแท้จริงและเทคโนโลยีส่งผลให้อาชญากรรมในยุคดิจิทัลมีการเปลี่ยนแปลงไปจากเดิม ทั้งรูปแบบและวิธีการกระทําความผิด เจ้าหน้าที่ที่เกี่ยวข้องจึงจําเป็นอย่างมากที่จะต้องอัพเดทหรือพัฒนาความรู้ของตนเพื่อให้เท่าทันกลุ่มอาชญากรยาเสพติด
รัฐบาลไทย-ข่าวทำเนียบรัฐบาล-กห.ให้การต้อนรับคณะกรรมาธิการทหารและความมั่นคงของรัฐ วุฒิสภา
วันพฤหัสบดีที่ 17 ธันวาคม 2563
กห.ให้การต้อนรับคณะกรรมาธิการทหารและความมั่นคงของรัฐ วุฒิสภา
พล.อ.ประยุทธ์ จันทร์โอชา นรม. และ รมว.กห. มอบหมายให้ พล.อ.ชัยชาญ ช้างมงคล รมช.กห.เป็นผู้แทนให้การต้อนรับ พล.อ.บุญสร้าง เนียมประดิษฐ์ ประธานคณะกรรมาธิการทหาร และความมั่นคงของรัฐ วุฒิสภา พร้อมคณะ
เพื่อเยี่ยมเยียนและให้กําลังใจการปฏิบัติงานภารกิจความมั่นคงทางทหาร ณ ศาลาว่าการกลาโหม
โดย กห.ได้บรรยายสรุปถึงสภาวะแวดล้อมด้านความมั่นคงที่อาจส่งผลกระทบต่อไทย รวมทั้งแนวความคิดและความคืบหน้าการขับเคลื่อนยุทธศาสตร์ชาติด้านความมั่นคง แผนแม่บทประเด็นความมั่นคงที่เกี่ยวข้องกับ กห. และแนวความคิดการบูรณาการความร่วมมือในการพิทักษ์รักษา เทิดทูนสถาบันพระมหากษัตริย์
ต่อจากนั้น ได้แลกเปลี่ยนข้อคิดเห็นในประเด็นความมั่นคงและให้คําแนะนําถึงสถานการณ์แวดล้อมด้านความมั่นคงที่เปลี่ยนแปลงไปจากการแพร่ระบาดของโรคอุบัติใหม่ โดยเฉพาะ COVID-19 และความคืบหน้าในการขับเคลื่อนจัดทําแผนย่อยด้านต่างๆรองรับยุทธศาสตร์ชาติด้านความมั่นคงให้เป็นรูปธรรมมากขึ้น โดยจําเป็นต้องจัดทําแผนให้สอดรับกับสภาพแวดล้อมตามความมั่นคงที่เปลี่ยนไปให้เป็นรูปธรรม โดยเฉพาะแผนระดับ 3 และให้ความสําคัญกับการบริหารจัดการเชิงพื้นที่ (Area Base) มากขึ้น โดยเฉพาะระดับตําบล
นอกจากนั้น ยังได้หารือถึงความคืบหน้าในการแก้ปัญหาความไม่สงบใน 3 จชต. ซึ่งสถานการณ์ในภาพรวมดีขึ้น มีการทํางานเชิงรุกมากขึ้น การใช้ความรุนแรงลดลง โดยพิจารณาให้น้ําหนักกับการสนับสนุนการศึกษา และการขับเคลื่อนการปฏิบัติงานของสภาสันติสุขตําบลมากขึ้น รวมทั้งยังได้หารือถึงแนวทางการปฏิรูปกองทัพในระบบกําลังสํารอง พร้อมทั้ง เสนอให้เพิ่มการประชาสัมพันธ์ สร้างการรับรู้และความเข้าใจกับประชาชนในทุกกลุ่มอย่างทั่วถึง เพื่อเสริมสร้างการตระหนักรู้และการมีส่วนร่วมรับผิดชอบและสนับสนุนในการดูแลความสงบเรียบร้อยและความมั่นคงของประเทศร่วมกันมากขึ้น
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จเยี่ยมเรือนจำอำเภอกบินทร์บุรี จังหวัดปราจีนบุรี
วันพฤหัสบดีที่ 17 ธันวาคม 2563
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จเยี่ยมเรือนจําอําเภอกบินทร์บุรี จังหวัดปราจีนบุรี
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จเยี่ยมเรือนจําอําเภอกบินทร์บุรี จังหวัดปราจีนบุรี
เมื่อวันอาทิตย์ที่ ๑๓ ธันวาคม ๒๕๖๓ เวลา ๑๔.๐๐ น. สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จเยี่ยมเรือนจําอําเภอกบินทร์บุรี จังหวัดปราจีนบุรี ซึ่งเป็นเรือนจําเป้าหมายในระยะที่ ๒ ของโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ โดยมี พลเอก ไพบูลย์ คุ้มฉายา ประธานกรรมการบริหารโครงการฯ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายณรงค์ สายวงศ์ รองปลัดกระทรวงสาธารณสุข พร้อมด้วยผู้บริหารกระทรวงยุติธรรม หัวหน้าหน่วยราชการในจังหวัดปราจีนบุรี ร่วมรับเสด็จ
เรือนจําอําเภอกบินทร์บุรี ปัจจุบันมีผู้ต้องขังทั้งสิ้น ๗๙๙ คน แยกเป็นผู้ต้องขังหญิงจํานวน ๗๓ คน ผู้ต้องขังชายจํานวน ๗๒๖ คน ในการนี้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาทอดพระเนตรนิทรรศการโรงพยาบาลเครือข่ายร่วมกับโรงพยาบาลเครือข่าย ด้านหน้าแดนชาย เสด็จเข้าแดนพยาบาล (ในแดนชาย) ทอดพระเนตรห้องคัดกรอง การรักษาผู้ป่วย พระราชทานของเยี่ยมให้ผู้ต้องขังป่วยชาย จํานวน ๕ ราย เสด็จไปยังสถานกักขัง ทรงทอดพระเนตรห้องกักตัวโควิด-19 ผู้ต้องขังแรกเข้า ทอดพระเนตรห้องสมุด ทอดพระเนตรศูนย์การเรียนรู้และห้องเรียนหนังสือ ทอดพระเนตรร้านค้าสงเคราะห์ผู้ต้องขัง เสด็จไปแดนสูทกรรม ทอดพระเนตรโรงประกอบเลี้ยงอาหาร บ่อดักไขมันและการบําบัดน้ําเสีย ทอดพระเนตรศูนย์ฝึกวิชาชีพ เสด็จไปยังลานกีฬา พระราชทานขนมให้ผู้แทนผู้ต้องขังชายในโอกาสวันขึ้นปีใหม่ เสด็จออกจากลานกีฬา จากนั้นเสด็จไปยังแดนหญิง พระราชทานของเยี่ยมให้ผู้ต้องขังป่วยหญิง คนชราและพิการ จํานวน ๕ ราย พระราชทานของให้แม่และเด็ก จํานวน ๑ ราย พระราชทานขนมให้ผู้แทนผู้ต้องขังหญิงในโอกาสวันขึ้นปีใหม่ เสด็จออกจากเรือนจําไปยังร้านกาแฟ (ภายนอกเรือนจํา) ทอดพระเนตรภายในร้านกาแฟของเรือนจํา
รัฐบาลไทย-ข่าวทำเนียบรัฐบาล-บีโอไอเปิดเวทีถกหอการค้าต่างประเทศ
วันพฤหัสบดีที่ 17 ธันวาคม 2563
บีโอไอเปิดเวทีถกหอการค้าต่างประเทศ
บีโอไอเปิดเวทีถกหอการค้าต่างประเทศ
บีโอไอเปิดเวทีถกหอการค้าต่างประเทศ
เมื่อเร็วๆ นี้ นายสุพัฒนพงษ์ พันธ์มีเชาว์ รองนายกรัฐมนตรี (ที่ 8 จากขวาแถวหน้า) เป็นประธานการประชุมหารือร่วมกับตัวแทนหอการค้าต่างประเทศในประเทศไทย จํานวน 35 ราย จัดโดยสํานักงานคณะกรรมการส่งเสริมการลงทุน (บีโอไอ) โดยมีนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (ที่ 7 จากขวาแถวหน้า) ร่วมประชุมหารือเพื่อรับฟังข้อเสนอะแนะเกี่ยวกับมาตรการฟื้นฟูเศรษฐกิจ รวมทั้งปัญหาอุปสรรคต่างๆ ของนักลงทุนที่เกิดขึ้น
หลังสถานการณ์การแพร่ระบาดของไวรัสโควิด-19 ณ โรงแรมอินเตอร์คอนติเนนตัล กรุงเทพฯ
รัฐบาลไทย-ข่าวทำเนียบรัฐบาล-โฆษก ศบค. แจง  เพิ่มศูนย์ มท. ในศบค. คุมเข้มการแพร่ระบาด พร้อมห้ามการชุมนุมทุกพื้นที่   ลดความเสี่ยงในการแพร่/รับเชื้อไวรัสโควิด 19
วันเสาร์ที่ 26 ธันวาคม 2563
โฆษก ศบค. แจง  เพิ่มศูนย์ มท. ในศบค. คุมเข้มการแพร่ระบาด พร้อมห้ามการชุมนุมทุกพื้นที่   ลดความเสี่ยงในการแพร่/รับเชื้อไวรัสโควิด 19
โฆษก ศบค. แจง  เพิ่มศูนย์ มท. ในศบค. คุมเข้มการแพร่ระบาด พร้อมห้ามการชุมนุมทุกพื้นที่   ลดความเสี่ยงในการแพร่/รับเชื้อไวรัสโควิด 19
วันนี้(26ธ.ค. 63)เวลา11.30น.ณศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)โถงกลางตึกสันติไมตรีทําเนียบรัฐบาลนายแพทย์ทวีศิลป์วิษณุโยธินโฆษกศบค.แถลงสถานการณ์การแพร่ระบาดของเชื้อไวรัสโควิด-19ประจําวันดังนี้
โฆษกศบค.รายงานสถานการณ์ไวรัสโควิด-19ในไทยพบผู้ป่วยรายใหม่110รายเป็นการติดเชื้อในประเทศ64รายเป็นผู้ติดเชื้อโดยการตรวจเชิงรุกในกลุ่มแรงงานต่างด้าว30รายและเชื่อมโยงกับกรณีจังหวัดสมุทรสาครประมาณ60รายโดยยังอยู่ในขั้นตอนการสืบสวนอีก4รายมีผู้ที่อยู่ในสถานกักกันที่รัฐจัดให้16รายทําให้จํานวนผู้ป่วยสะสมในประเทศ6,020รายแบ่งออกเป็นการติดเชื้อในประเทศ4,061รายและเป็นการติดเชื้อในกลุ่มแรงงานต่างด้าว1,338รายหายป่วยแล้ว4,152รายเพิ่มขึ้น15รายและจํานวนผู้เสียชีวิตยังคงอยู่ที่60รายโฆษกศบค.ยืนยันว่าตอนนี้มีผู้ติดเชื้อใน33จังหวัดข้อมูลในส่วนของจังหวัดนครนายกและจังหวัดระยองยังคงรอรายงานการติดเชื้ออยู่โดยจังหวัดตากและจังหวัดประจวบคีรีขันธ์ยังไม่มีรายงานผู้ติดเชื้อ
สถานการณ์ทั่วโลกตัวเลขผู้ติดเชื้อสะสมอยู่ที่80,207,155คนเพิ่มขึ้นวันนี้472,443คนเสียชีวิตสะสม1,757,640คนโดยไทยอยู่ในลําดับที่144ของโลก
โฆษกศบค.กล่าวถึงประกาศพระราชกิจจานุเบกษาเรื่องการเพิ่มศูนย์บริหารสถานการณ์โควิด-19กระทรวงมหาดไทยเพิ่มอีก1หน่วยงานทําให้มีหน่วยงานภายใต้การทํางานของศูนย์บริหารสถานการณ์โควิด-19ที่นายกรัฐมนตรีเป็นประธานจํานวน7หน่วยงานได้แก่(1)สํานักงานเลขาธิการ(2)ศปก.ศูนย์บริหารสถานการณ์โควิด-19 (3)ศปก.ฉุกเฉินด้านการแพทย์และสาธารณสุขกรณีโรคติดเชื้อโควิด-19 (4)ศูนย์บริหารสถานการณ์โควิด-19กระทรวงมหาดไทย(5)ศปก.มาตรการเดินทางเข้าออกประเทศและการดูแลคนไทยในต่างประเทศ(6)ศปก.แก้ไขสถานการณ์ฉุกเฉินด้านความมั่นคงและ(7)ศปก.ด้านนวัตกรรมและการวิจัยพัฒนานอกจากนี้ยังมีที่ปรึกษาต่างๆที่มีความสําคัญเช่นคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรนา2019 (โควิด-19)เป็นต้นและได้มีข้อกําหนดให้ผู้ว่าราชการจังหวัดเป็นผู้ควบคุมพื้นที่และสั่งการในระดับจังหวัดซึ่งสอดคล้องกับพรบ.โรคติดต่อในขณะเดียวกันข้อกําหนดทั่วประเทศยังห้ามไม่ให้มีการชุมนุมการทํากิจกรรมมั่วสุมในสถานที่แออัดเนื่องจากเป็นความเสี่ยงทําให้เกิดการแพร่กระจายของโรค
โอกาสนี้โฆษกศบค.ยังยืนยันกรณีการตรวจRapid Testของเจ้าหน้าที่ทําเนียบรัฐบาลที่พบผลเป็นบวกจํานวน6รายแต่เมื่อส่งตรวจSwabพบผลเป็นลบว่าการตรวจRapid test เป็นการตรวจที่ใช้การเจาะเลือดเพื่อดูภูมิคุ้มกันในร่างกายไม่ใช่การตรวจหาเชื้อโควิด- 19โดยตรง(RTPCR) ซึ่งมีค่าใช้จ่ายน้อยกว่าโดยตรวจภูมิคุ้มกันเบื้องต้นก่อนหากพบเป็นผลบวกจึงส่งตรวจหาเชื้อโดยตรงต่อไปทั้งนี้จํานวนละอองฝอยที่เกิดขึ้นจากการจามไอพูดคุยมีขนาดใหญ่กว่าละอองฝอยที่เป็นโรคติดเชื้อที่เกิดจากการถ่ายเททางอากาศเช่นวัณโรคที่ต้องมีการควบคุมที่มากกว่ายืนยันการสวมหน้ากากผ้านั้นสามารถป้องกันโควิด-19ได้
..........................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-"อนุชา" โชว์กินกุ้ง หมึก เรียกความมั่นใจคนไทยบริโภคอาหารทะเลได้ ไม่ติดโควิด 19 เตรียมนำอาหารทะเลปรุงสุกให้ ครม. ทานอังคารนี้ ย้ำมั่นใจคนไทยไม่มีวันแพ้โควิด 19 แน่นอน
วันเสาร์ที่ 26 ธันวาคม 2563
"อนุชา" โชว์กินกุ้ง หมึก เรียกความมั่นใจคนไทยบริโภคอาหารทะเลได้ ไม่ติดโควิด 19 เตรียมนําอาหารทะเลปรุงสุกให้ ครม. ทานอังคารนี้ ย้ํามั่นใจคนไทยไม่มีวันแพ้โควิด 19 แน่นอน
"อนุชา" โชว์กินกุ้ง หมึก เรียกความมั่นใจคนไทยบริโภคอาหารทะเลได้ ไม่ติดโควิด 19 เตรียมนําอาหารทะเลปรุงสุกให้ ครม. ทานอังคารนี้ ย้ํามั่นใจคนไทยไม่มีวันแพ้โควิด 19 แน่นอน
วันนี้ (26 ธันวาคม 2563) เวลา 11.00 น. ณ ร้านอาหารร่มไม้ริมนา อ.สามพราน จ.นครปฐม พร้อมคณะประกอบด้วย นายธีรภัทร ประยูรสิทธิ ปลัดสํานักนายกรัฐมนตรี และนายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค นําคณะลงพื้นที่เพื่อตรวจเยี่ยมการเตรียมความพร้อมในการป้องกันการแพร่ระบาดเชื้อไวรัสโควิด-19 แก่สมาคมผู้ประกอบการร้านอาหาร และผู้ประกอบการประมงเกษตรกรผู้เลี้ยงกุ้ง โดยมี นายอภินันท์ เผือกผ่อง รองผู้ว่าราชการจังหวัดนครปฐม และคณะผู้บริหารต้อนรับ
นายอนุชา นาคาศัย รัฐมนตรีประจําสํานักนายกรัฐมนตรีกล่าวว่า นายกรัฐมนตรีมีความห่วงใยกังวลต่อสถานการณ์ที่เกิดขึ้น ขอให้ประชาชนมั่นใจในการบริโภคกุ้งและอาหารทะเล เพราะวิฉัยแล้วไม่พบว่าจะเป็นการทําให้ติดเชื้อโควิด 19  แต่การติดเชื้อโควิด 19 มาจากคนที่ไปซื้ออาการทะเลจากมหาชัย จ.สมุทรสาคร   ซึ่งหากประชาชนไม่รับประทานอาหารทะเล อาจส่งผลต่อผู้ประกอบการ พ่อค้า แม่ค้า จึงอยากให้คนไทยช่วยกันคนละไม้คนละมือดูแลซึ่งกันละกันในภาวะวิกฤต โดยส่วนตัวมั่นใจคนไทยไม่มีวันแพ้โควิดแน่นอน และคนไทยต้องชนะด้วยความรัก ความสามัคคี จากการรวมใจของคนไทยทั้งชาติ  จากนั้น รัฐมนตรีประจําสํานักนายกรัฐมนตรีโชว์การย่างกุ้ง และหมึกที่ส่งตรงมาจากจังหวัดสมุทรสาคร ก่อนจะร่วมรับประทานอาหารทะเล ต่อหน้าสื่อมวลชน เพื่อเป็นการยืนยันว่าอาหารทะเลทานได้
พร้อมกันนี้ รัฐมนตรีประจําสํานักนายกรัฐมนตรีได้เชิญชวนให้พุทธศาสนิกชน ถวายอาหารอาหารทะเลปรุงสุกให้กับพระสงฆ์ เพื่อเป็นการช่วยเหลือผู้ประกอบการ โอกาสนี้ ได้นิมนต์ พระเทพศาสนาภิบาล รองเจ้าคณะจังหวัดนครปฐม เข้าอาวาสวัดไร่ขิง  ฉันเพล อาหารทะเล ที่ร้านร่มไม้ ริมนา เพื่อสร้างความเชื่อมั่นว่าอาหารทะเลปลอดภัยแน่นอน
รัฐมนตรีประจําสํานักนายกรัฐมนตรีกล่าวถึงกรณีเจ้าของบ่อกุ้ง เครียดจัด จนฆ่าตัวตายที่ จ.สระแก้วว่า รัฐบาลไม่ได้นิ่งนอนใจ และต้องการดูแลประชาชนทุกกลุ่มให้เป็นอย่างดี  รวมถึงเตรียมประสานกระทรวงพาณิชย์ ในการส่งเสริมขยายตลาดขายกุ้ง เพื่อระบายสู่ผู้บริโภคอย่างทั่วถึง  พร้อมเตรียมหารือนายกรัฐมนตรีทําสตรีทซีฟู้ด คล้ายตลาดคลองผดุงกรุงเกษมข้างทําเนียบรัฐบาล พร้อมรับข้อเสนอจากผู้ประกอบการที่เสนอให้จังหวัด และท้องถิ่นช่วยเปิดตลาดกระจายสินค้า ลดปัญหาสินค้าทะเลขายไม่ได้ โดยจะเริ่มนําร่องที่ตลาดหน้าศาลาว่าการจังหวัดนครปฐม ตั้งแต่ 28 ธันวาคม 63 - 4 มกราคม 64 นี้
---------------------------------
รัฐบาลไทย-ข่าวทำเนียบรัฐบาล-นฤมล ให้กำลังใจแม่ค้า-พ่อค้า ตลาดนวลจันทร์ สร้างความมั่นใจ ไร้เชื้อโควิด-19
วันเสาร์ที่ 26 ธันวาคม 2563
นฤมล ให้กําลังใจแม่ค้า-พ่อค้า ตลาดนวลจันทร์ สร้างความมั่นใจ ไร้เชื้อโควิด-19
- -
วันที่ 26 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมกับ นายพลภูมิ วิภัติภูมิประเทศ สมาชิกสภาผู้แทนราษฎร กทม.เขตบึงกุ่ม-คันนายาว และทีมงาน ลงพื้นที่ให้กําลังใจ พ่อค้า-แม่ค้า ในตลาดนวลจันทร์ 38 เพิ่มความเชื่อมันแก่ประชาชน สามารถจับจ่ายใช้สอยในตลาดได้ตามปกติ
ศาสตราจารย์ นฤมล กล่าวว่า จากกระแสข่าวเมื่อต้นสัปดาห์ พบแม่ค้าตลาดนัดนวลจันทร์ติดเชื้อโควิด-19 ส่งผลให้ประชาชนเกิดความวิตกกังวล ไม่มาจับจ่ายใช้สอยที่ตลาดนวลจันทร์ ซึ่งสํานักงานเขตบึงกุ่มได้เข้ามาทําความสะอาดตลาดนัดนวลจันทร์ทันทีหลังทราบข่าวว่ามีผู้ติดเชื้อโควิด-19 พร้อมฉีดพ่นน้ํายาฆ่าเชื้อโควิด-19 เพื่อสร้างความมั่นใจให้กับประชาชนที่มาจับจ่ายใช้สอย ตามมาตรการป้องกันและรับมือกับสถานการณ์การแพร่ระบาด และจากผลการตรวจหาเชื้อไวรัสโควิด-19 ล่าสุด เมื่อวันที่ 22 ธ.ค.63 ของกองควบคุมโรค สํานักอนามัย ณ ตลาดนวลจันทร์ 38 เขตบึงกุ่ม แจ้งว่าไม่พบผู้ติดเชื้อไวรัสโควิด-19 จากกลุ่มผู้ค้าและผู้ประกอบการ จํานวน 58 ราย ในวันนี้ตนเองและทีมงาน จึงมาให้กําลังใจพ่อค้า-แม่ค้าในตลาด เพื่อเพิ่มความมั่นใจแก่พี่น้องประชาชนที่เคยมาซื้อข้าวของในตลาดแห่งนี้ด้วย ว่าสามารถเดินทางจับจ่าย-ซื้อของได้ตามปกติ
รมช.แรงงาน กล่าวต่อไปว่า ข้อมูลจากกรมควบคุมโรคยืนยันแล้วว่าเชื้อไวรัส รวมถึงไวรัสโควิด-19 หากอยู่ในอากาศ เป็นน้ํามูก เสมหะ น้ําลาย น้ําตา อยู่ได้เพียง 5 นาที หากอยู่บนพื้น โต๊ะ ลูกบิดประตู อยู่ได้เพียง 7 – 8 ชั่วโมง จากข้อมูลดังกล่าว เมื่อเจ้าหน้าที่ได้เข้าทําความสะอาดแล้ว ตลาดแห่งนี้จึงปลอดภัย อย่างไรก็ตามไวรัสโควิด-19 จะอยู่กับเราไปอีกนาน เราจึงต้องปรับเปลี่ยนรูปแบบวิถีชีวิตใหม่ (New Normal) ให้เป็นปกติ หากมีความจําเป็นต้องออกจากบ้านไปช้อปปิ้งหรือจับจ่ายใช้สอย เราต้องใส่หน้ากาก ต้องเว้นระยะห่าง ล้างมือบ่อยๆ และเช็ดมือด้วยแอลกอฮอล์ บางกิจกรรมก็สามารถเปลี่ยนรูปแบบผ่านระบบออนไลน์แทนได้ ซึ่งรูปแบบวิถีชีวิตใหม่ จะค่อยๆ แทรกซึมเข้ามาในชีวิตประจําวันทีละเล็กทีละน้อย และก่อให้เกิดความเคยชิน แล้วเราก็จะสามารถอยู่ได้อย่างปกติสุข
“เป็นกําลังใจให้กับทุกคน ไม่ว่าจะเป็นกลุ่มพ่อค้าแม่ค้าในตลาด และประชาชนในเขตบึงกุ่มและพี่น้องประชาชนทุกคน ขอย้ํา ! ว่า ออกนอกบ้านอย่าลืมสวมหน้ากากทุกครั้งและเช็ดมือด้วยแอลกอฮอล์บ่อยๆ เพื่อป้องกันตนเอง และใช้ชีวิตให้เป็นปกติ โดยเฉพาะวันนี้มาที่ตลาดนวลจันทร์ เพื่อเพิ่มความมั่นใจ ไร้โควิด-19” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-นฤมล ส่งทีมบุกแพร่ ปูทางสร้างแรงงานดิจิทัล ขับเคลื่อนเศรษฐกิจฐานราก
วันเสาร์ที่ 26 ธันวาคม 2563
นฤมล ส่งทีมบุกแพร่ ปูทางสร้างแรงงานดิจิทัล ขับเคลื่อนเศรษฐกิจฐานราก
รมช.แรงงาน มอบหมายให้คณะที่ปรึกษาด้านยุทธศาสตร์ลุยแพร่ หารือร่วมรองผู้ว่าฯ เดินหน้าสร้างแรงงานดิจิทัล ขับเคลื่อนเศรษฐกิจชุมชนพัฒนาประเทศ
วันที่ 26 ธันวาคม 2563ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานเผยว่า มอบหมายให้นายพิรัส ศิริขวัญชัย ที่ปรึกษารัฐมนตรีช่วยว่าการกระทรวงแรงงาน ด้านยุทธศาสตร์ และคณะ ลงพื้นที่จังหวัดแพร่ ซึ่งเป็นจังหวัดที่ตนเองรับผิดชอบในการขับเคลื่อนไทยไปด้วยกัน เพื่อร่วมหารือแนวทางการพัฒนาทักษะฝีมือแรงงานด้านดิจิทัลเทคโนโลยีเพื่อพัฒนาเศรษฐกิจชุมชนร่วมกับวิสาหกิจชุมชนในพื้นที่จังหวัดแพร่ โดยมีรองผู้ว่าราชการจังหวัดแพร่ ร่วมหารือด้วย
นายพิรัส กล่าวว่า การลงพื้นที่ครั้งนี้มีโอกาสเยี่ยมชมศูนย์การเรียนรู้การย้อมผ้าหม้อห้อม “ป้าเหงี่ยม” โครงการส่งเสริมและพัฒนาผลิตภัณฑ์ไม่สักจังหวัดแพร่ ต.ร่องกาศ อ.สูงเม่น และโครงการต้นแบบหมู่บ้านนาคูหา ต.สวนเขื่อน อ.เมือง ร่วมถึงได้ร่วมประชุมหารือแนวทางการพัฒนาแรงงานด้านดิจิทัลเทคโนโลยีเพื่อพัฒนาเศรษฐกิจชุมชนร่วมกับกลุ่มวิสาหกิจชุมชนในพื้นที่จังหวัดแพร่ ณ ห้องประชุมสํานักงานพัฒนาฝีมือแรงงานแพร่ (สนพ.แพร่) ต.ร่องกาศ อ.สูงเม่น จ.แพร่ เพื่อรับฟังความต้องการช่วยเหลือในด้านการพัฒนาทักษะฝีมือ โดยกรมพัฒนาฝีมือแรงงาน ภายใต้การกํากับดูแลของ รมช.แรงงาน โดยเฉพาะการพัฒนาแรงงานให้มีความรู้ในด้านเทคโนโลยีสมัยใหม่ เช่น การเพิ่มช่องทางกระจายสินค้าผ่านตลาดออนไลน์ การออกแบบและพัฒนาบรรจุภัณฑ์ เป็นต้น เพื่อสร้างความน่าสนใจและสร้างมูลค่าเพิ่มให้กับสินค้า เกิดการซื้อขายที่มากขึ้น นําไปสู่รายได้ที่เพิ่มขึ้นต่อไป
นายพิรัส กล่าวเพิ่มเติมว่า จากการเยี่ยมชมโครงการต้นแบบหมูบ้านนาคูหา ซึ่งเป็นหมู่บ้านในโครงการส่งเสริมธุรกิจสินค้าเด่นของกลุ่มจังหวัดแพร่ เป็นโครงการภายใต้แนวทางการสร้างความเข้มแข็งความยั่งยืนให้กับเศรษฐกิจ ตั้งอยู่ยอดดอยสูงใน ต.สวนเขื่อน อ.เมือง ซึ่งชาวบ้านในชุมชนมีวิถีชีวิตที่เรียบง่าย แต่แฝงไปด้วยความเป็นธรรมชาติ เช่น สัมผัสชีวิตค้างคาวในถ้ําห้วยต้นผึ้ง การเก็บเตาบนภูเขาหนึ่งเดียวในประเทศไทย การเดินป่าขึ้นผ้าสิงห์ชมวิวหมู่บ้าน การเยี่ยมสมสวนห้อม สาธิตการสกัดสีจากต้นห้อมธรรมชาติ เป็นต้น ซึ่งสิ่งเหล่านี้สามารถสร้างมูลค่าเพิ่ม ต่อยอดเพื่อนําไปสู่กระตุ้นเศรษฐกิจได้ โดย สนพ.แพร่ จะจัดฝึกอมรมการเพิ่มมูลค่าสินค้าให้แก่แรงงานในชุมชน รวมถึงการฝึกอบรมด้านดิจิทัลด้วย อาทิ การขายสินค้าออนไลน์
“การผลักดันแนวนโยบายต้องบูรณาการกับหลายหน่วยงาน ทั้งภาครัฐและเอกชนที่อยู่ในพื้นที่ เพื่อให้เกิดความร่วมมือกันในการพัฒนาแรงงาน ด้วยการจัดหาหลักสูตรเพื่อพัฒนาแรงงานให้ทันต่อเทคโนโลยี เพื่อประยุกต์ใช้ให้เกิดประโยชน์ต่อชุมชนในการสร้างรายได้เพื่อพัฒนาเศรษฐกิจฐานราก สู่การขับเคลื่อนและพัฒนาเศรษฐกิจภาพรวมของประเทศอย่างนั่งยืนต่อไป” นายพิรัส กล่าวตอนท้าย
รัฐบาลไทย-ข่าวทำเนียบรัฐบาล-กสร. ออกประกาศขอความร่วมมือนายจ้าง ให้ลูกจ้างหยุดงานในช่วงเทศกาลวันปีใหม่
วันเสาร์ที่ 26 ธันวาคม 2563
กสร. ออกประกาศขอความร่วมมือนายจ้าง ให้ลูกจ้างหยุดงานในช่วงเทศกาลวันปีใหม่
กสร.ออกประกาศ เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ เพื่อให้ลูกจ้างได้หยุดต่อเนื่องเดินทางไปเยี่ยมครอบครัว และร่วมกิจกรรมตามประเพณีนิยมที่ปฏิบัติสืบต่อกันมา โดยขอให้หลีกเลี่ยงกิจกรรมที่มีความเสี่ยงต่อโรค COVID 19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ด้วยห้วงเวลาส่งท้ายปีเก่าต้อนรับปีใหม่ พ.ศ. 2564 ซึ่งตรงกับวันพฤหัสบดีที่ 31 ธันวาคม 2563 และวันศุกร์ที่ 1 มกราคม 2564 ซึ่งสถานประกอบกิจการส่วนใหญ่ประกาศให้เป็นวันหยุดตามประเพณี เพื่อให้ลูกจ้างได้หยุดต่อเนื่อง และเป็นโอกาสอันดีที่ลูกจ้างจะได้เดินทางกลับไปเยี่ยมครอบครัว ณ ภูมิลําเนาของตัวเองและร่วมกิจกรรมตามประเพณีนิยมที่ปฏิบัติสืบต่อกันมา กรมจึงออกประกาศขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ โดยมีสาระสําคัญของประกาศ ดังนี้
1. ให้นายจ้างพิจารณาจัดให้วันพฤหัสบดีที่ 31 ธันวาคม 2563 และวันศุกร์ที่ 1 มกราคม 2564 เป็นวันหยุดตามประเพณีในช่วงเทศกาลวันปีใหม่ให้แก่ลูกจ้าง หากวันหยุดดังกล่าวตรงกับวันหยุดประจําสัปดาห์ให้เลื่อนวันหยุดตามประเพณีไปหยุดในวันทํางานถัดไป ตามมาตรา 29 แห่งพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม
2. สําหรับงานขนส่งทางบก นายจ้างต้องจัดให้ลูกจ้างซึ่งทําหน้าที่ขับขี่ยานพาหนะทํางานไม่เกิน วันละ 8 ชั่วโมง หากจะให้ทํางานล่วงเวลาต้องไม่เกิน วันละ 2 ชั่วโมง โดยได้รับความยินยอมเป็นหนังสือจากลูกจ้าง และในวันทํางานถัดไป ห้ามมิให้นายจ้างให้ลูกจ้างเริ่มต้นทํางานก่อนครบระยะเวลา 10 ชั่วโมง หลังสิ้นสุดการทํางานในวันทํางานที่ล่วงมาแล้ว
3. ในการเดินทางกลับภูมิลําเนา ขอให้ลูกจ้างและนายจ้างใช้ความระมัดระวังในการขับขี่ยานพาหนะ ไม่ดื่มเครื่องดื่มแอลกอฮอล์ขณะเดินทาง และขอให้วางแผนการเดินทางไปและกลับเพื่อความสะดวก และปลอดภัย
4. ให้หลีกเลี่ยงกิจกรรมที่มีความเสี่ยงต่อการแพร่ระบาดของโรคติดเชื่อไวรัสโคโรนา 2019 (COVID-19) โดยไม่จําเป็น เพื่อป้องกันผลกระทบจากการเดินทาง อันเนื่องมาจากการรวมตัวของบุคคลจํานวนมาก และอาจส่งผลให้เกิดความยุ่งยากในการสอบสวนโรค และควบคุมการแพร่ระบาดของโรค
รัฐบาลไทย-ข่าวทำเนียบรัฐบาล-กรมการจัดหางาน แนะ ประชาชนใช้บริการช่องทางออนไลน์ปลอดโควิด-19
วันเสาร์ที่ 26 ธันวาคม 2563
กรมการจัดหางาน แนะ ประชาชนใช้บริการช่องทางออนไลน์ปลอดโควิด-19
อธิบดีกรมการจัดหางาน เผยมาตรการลดเสี่ยงแพร่เชื้อโควิด-19 รับลูกศบค. แนะนําประชาชนเลือกใช้ช่องทางออนไลน์ แทนการติดต่อราชการ ณ สํานักงานจัดหางานจังหวัด/สํานักงานจัดหางานกรุงเทพมหานครพื้นที่ 1-10
นายสุชาติ พรชัยวิเศษกุล อธิบดีกรมการจัดหางาน เปิดเผยว่า รัฐมนตรีว่าการกระทรวงแรงงาน นายสุชาติ ชมกลิ่น มีนโยบายเข้มงวด ให้หน่วยงานในสังกัดกระทรวงแรงงานปฏิบัติตามมาตรการกระทรวงสาธารณสุขอย่างเคร่งครัด ซึ่งในส่วนของกรมการจัดหางานได้สั่งการให้สํานักงานจัดหางานจังหวัด และสํานักจัดหางานกรุงเทพมหานครพื้นที่ 1-10 สร้างความรู้ความเข้าใจให้แก่นายจ้าง/สถานประกอบการ คนหางานและประชาชนทั่วไป ให้ตระหนักถึงมาตรการป้องกันและควบคุมโรค ทราบวิธีป้องกันตนเองจากการแพร่ระบาดของโรคโควิด-19
นายสุชาติฯ กล่าวว่า “ จากสถานการณ์การแพร่ระบาดของโรคโควิด-19 ระลอกใหม่ ทําให้บางจังหวัดต้องมีมาตรการที่เข้มงวดในการจํากัดการเดินทางไปสถานที่สาธารณะต่าง ๆ รวมทั้งสถานที่ราชการต้องหยุดให้บริการ ทําให้ประชาชนต้องปรับตัว และเปลี่ยนแปลงรูปแบบการใช้ชีวิต เพื่อป้องกันการได้รับเชื้อจากผู้อื่น ซึ่งมาตรการที่สําคัญคือ การงดเว้นไปในสถานที่ที่มีคนหนาแน่น และการเว้นระยะห่างทางสังคม (Social Distancing) สอดรับกับนโยบายรัฐบาล และมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ในการป้องกันและแก้ปัญหาโรคโควิด-19 กรมการจัดหางานจึงขอประชาสัมพันธ์ให้ประชาชนที่ต้องการติดต่อขอรับบริการตามภารกิจต่าง ๆ สามารถดําเนินการได้ด้วยตนเอง โดยใช้ช่องทางออนไลน์ (E – Services) ดังนี้
1. ต้องการหางานทํา หรือนายจ้าง/สถานประกอบการที่ต้องการหาคนทํางาน ใช้บริการได้ที่ smartjob.doe.go.th หรือ ไทยมีงานทํา.com
2. ระบบขึ้นทะเบียน/รายงานตัวผู้ประกันตนกรณีว่างงาน ที่ empui.doe.go.th
3. ต้องการเข้าร่วมโครงการส่งเสริมการจ้างงานใหม่ สําหรับผู้จบการศึกษาใหม่โดยภาครัฐและภาคเอกชน (Co-Payment) ที่ www.จ้างงานเด็กจบใหม่.com
4. ต้องการลงทะเบียนแจ้งความประสงค์ไปทํางานต่างประเทศ แจ้งการเดินทางไปทํางานต่างประเทศด้วยตนเอง /แจ้งการเดินทางกลับไปทํางานต่างประเทศ ได้ที่ toea.doe.go.th
5. ระบบแจ้งการทํางานของคนต่างด้าว ทาง Application ชื่อ e-inform ” อธิบดีกรมการจัดหางาน กล่าว
ทั้งนี้ นายจ้าง/สถานประกอบการ คนหางานและประชาชน ที่มีความจําเป็นต้องเดินทางมาติดต่อราชการ ณ สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 ขอความร่วมมือให้สวมหน้ากากอนามัยตลอดระยะเวลาที่ใช้บริการ รวมทั้งปฏิบัติตามมาตรการที่เจ้าหน้าที่แนะนําอย่างเคร่งครัด หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-"นายกฯ" มอบคำขวัญวันเด็ก ปี 64  "เด็กไทยวิถีใหม่ รวมไทยสร้างชาติ ด้วยภักดีมีคุณธรรม"
วันพฤหัสบดีที่ 10 ธันวาคม 2563
"นายกฯ" มอบคําขวัญวันเด็ก ปี 64  "เด็กไทยวิถีใหม่ รวมไทยสร้างชาติ ด้วยภักดีมีคุณธรรม"
"นายกฯ" มอบคําขวัญวันเด็ก ปี 64  "เด็กไทยวิถีใหม่ รวมไทยสร้างชาติ ด้วยภักดีมีคุณธรรม" เน้นการปรับตัว มีความสามัคคี รู้คุณค่าความเป็นไทย
เมื่อวันที่ 10 ธ.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มอบคําขวัญเนื่องในวันเด็กแห่งชาติ ประจําปี 2564 "เด็กไทยวิถีใหม่ รวมไทยสร้างชาติ ด้วยภักดีมีคุณธรรม" เนื่องด้วยตลอดปี 2563 คนไทยตลอดจนทุกประเทศทั่วโลก ต่างเผชิญกับสถานการณ์การแพร่ระบาดของโรคโควิด-19 ส่งผลให้ต้องมีการปรับเปลี่ยนพฤติกรรมการใช้ชีวิตตามแนวทางของชีวิตวิถีใหม่ หรือ new normal ดังนั้น เด็กไทยในยุคปัจจุบัน จึงถือเป็นเด็กไทยวิถีใหม่ ที่ก้าวทันการเปลี่ยนแปลงของโลก มีการปรับเปลี่ยนพฤติกรรมการใช้ชีวิต ตลอดจนการศึกษาเล่าเรียนให้สอดคล้องกับสถานการณ์ ขณะเดียวกัน ปัจจุบันเป็นยุคแห่งการเรียนรู้แบบไร้ขีดจํากัด ซึ่งเด็กไทยจะต้องมีภูมิคุ้มกันที่ดีเพื่อที่จะเผชิญหน้า เรียนรู้ และรับมือกับสิ่งต่างๆได้
น.ส.ไตรศุลี กล่าวว่า พล.อ.ประยุทธ์ ยังได้นํานโยบายรวมไทยสร้างชาติมาไว้ในคําขวัญวันเด็กปี 2564 เพื่อสื่อความหมายว่า การรวมพลังของทุกภาคส่วนเพื่อเดินหน้าประเทศไทยนั้น เด็กและเยาวชนยังถือเป็นกําลังสําคัญในการผลักดันประเทศไทยให้เดินไปข้างหน้า จึงขอให้ตระหนักถึงความรัก ความสามัคคี ความเป็นน้ําหนึ่งใจเดียวกันของคนในชาติ โดยความแตกต่าง แต่ไม่แตกแยกนั้น จะก่อให้เกิดการพัฒนาได้อย่างรวดเร็ว และยังจะเป็นพลังที่ช่วยให้ผ่านพ้นจากวิกฤตหรือภัยคุกคามต่างๆได้ด้วย ยิ่งในสถานการณ์วันนี้ที่ประเทศไทยและทั่วโลกเผชิญกับสถานการณ์โรคโควิด-19 ส่งผลต่อเศรษฐกิจ ความสามัคคีของคนในชาติ จึงเป็นสิ่งสําคัญ ที่จะทําให้ประเทศไทยผ่านพ้นวิกฤตไปได้
"สุดท้ายนายกรัฐมนตรี ต้องการปลูกฝังความรักในสถาบันหลักของชาติ ไม่ว่าจะเป็น ชาติ ศาสนา พระมหากษัตริย์  และคาดหวังให้เด็กในวันนี้เป็นคนดีของสังคม มีคุณธรรมจริยธรรม โดยเห็นว่าการพัฒนาเด็กไทยในยุคสมัยใหม่ นอกจากจะมุ่งเน้นที่การพัฒนาขีดความสามารถแล้ว ยังควรให้ความสําคัญกับการพัฒนาด้านจิตใจ อารมณ์ พร้อมปลุกฝังในเกิดการเรียนรู้และไม่ลืมรากเหง้าของประวัติศาสตร์ ความเป็นไทย สิ่งที่บรรพบุรุษ ได้สร้างมาตั้งแต่อดีตจนถึงปัจจุบัน ซึ่งล้วนสั่งสมให้เราเป็นเราในวันนี้ และเป็นแนวทางพัฒนาต่อยอดไปอีกในอนาคตข้างหน้า"
....
รัฐบาลไทย-ข่าวทำเนียบรัฐบาล-เยี่ยมเกษตรกรกลุ่มปลูกหม่อนเลี้ยงไหม
วันพฤหัสบดีที่ 10 ธันวาคม 2563
เยี่ยมเกษตรกรกลุ่มปลูกหม่อนเลี้ยงไหม
‘รมช.มนัญญา’ เยี่ยมเกษตรกรกลุ่มปลูกหม่อนเลี้ยงไหม ดันต่อยอดผ้าทอฝ้ายแกมไหม เพิ่มมูลค่าผลิตภัณฑ์
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ตรวจเยี่ยมการดําเนินงานของกลุ่มวิสาหกิจชุมชนผู้ปลูกหม่อนเลี้ยงไหมจําหน่ายรังในพื้นที่ชุมชน4สปก.อุทัยธานีและพบปะรับฟังปัญหาของเกษตรกรในพื้นที่ร่วมกับหน่วยงานที่เกี่ยวข้องอาทิกรมส่งเสริมสหกรณ์กรมหม่อนไหมส.ป.ก.เป็นต้นณอาคารเอนกประสงค์ส.ป.ก.บ้านร่องตาทีตําบลลานสักอําเภอลานสักจังหวัดอุทัยธานีซึ่งพื้นที่ทําการปลูกหม่อนเลี้ยงไหมเป็นพื้นที่ในโครงการจัดที่ดินทํากินให้ชุมชนตามนโยบายรัฐบาล(คทช.)ที่ส.ป.ก.ได้ดําเนินการนําที่ดินแปลงว่างเนื้อที่ประมาณ3,000กว่าไร่โดยให้เกษตรกรเข้าทําประโยชน์ในรูปแบบแปลงรวมผ่านกระบวนการสหกรณ์โดยสหกรณ์ปฏิรูปที่ดินระบําจํากัดขอเช่าท่ีดินจากส.ป.ก.เนื้อที่ประมาณ2,423-0-84ไร่และจัดให้สมาชิก369รายครอบคลุมพื้นที่หมู่ที่4, 6และ8ตําบลระบําและหมู่ที่7และ10ตําบลลานสักอําเภอลานสักจังหวัดอุทัยธานีเกษตรกรส่วนใหญ่ประกอบอาชีพทําการเกษตรเช่นปลูกผักปลูกหม่อนเลี้ยงไหมและมันสําปะหลังโดยกรมส่งเสริมสหกรณ์กรมหม่อนไหมและส.ป.ก.ได้ส่งเสริมพัฒนาอาชีพให้กับเกษตรกรในพื้นที่โครงการคทช.อาทิการพัฒนาต่อยอดหม่อนไหมเป็นผ้าทอฝ้ายแกมไหมและย้อมสีธรรมชาติเพื่อเพิ่มมูลค่ารวมถึงการพัฒนาผลิตภัณฑ์packagingและเป็นตัวกลางในการกระจายสินค้าไปสู่ตลาดตลอดจนเชื่อมโยงกับเครือข่ายสหกรณ์ซูเปอร์มาเก็ตสหกรณ์ต่อไป
สําหรับสมาชิกกลุ่มผู้ปลูกหม่อนเลี้ยงไหมในพื้นที่ชุมชน4มีสมาชิกจํานวน53รายกลุ่มทอผ้าและทําเสื่อกก20รายสหกรณ์มีแผนที่จะส่งเสริมการทอผ้าและทําเสื่อกกโดยจะดําเนินการจัดตั้งกลุ่มอาชีพเพื่อต่อยอดให้สามารถทําเป็นอาชีพหลักได้เนื่องจากมีความมั่นคงในอาชีพ มีตลาดรองรับที่แน่นอนใช้เวลาเลี้ยงเพียง22วันสามารถสร้างรายได้ประมาณ9,000–14,000บาทอย่างไรก็ตามอาชีพปลูกหม่อนเลี้ยงไหมนับเป็นอีกอาชีพสําคัญที่เป็นทางเลือกให้เกษตรกรไทยในการสร้างรายได้ให้กับครัวเรือนจึงควรมีการส่งเสริมสนับสนุนเพื่อให้ได้ผลผลิตที่มีคุณภาพและเกษตรกรมีรายได้ที่มั่นคงยั่งยืน
รัฐบาลไทย-ข่าวทำเนียบรัฐบาล-‘จับกัง1’ ห่วงลูกจ้างวิงสแปนกว่า 2,500 ชีวิตถูกเลิกจ้าง สั่ง กสร.เร่งช่วยเหลือคุ้มครองตามสิทธิโดยด่วน
วันพฤหัสบดีที่ 10 ธันวาคม 2563
‘จับกัง1’ ห่วงลูกจ้างวิงสแปนกว่า 2,500 ชีวิตถูกเลิกจ้าง สั่ง กสร.เร่งช่วยเหลือคุ้มครองตามสิทธิโดยด่วน
‘สุชาติ ชมกลิ่น’ รมว.แรงงาน ห่วงใยลูกจ้างบริษัท วิงสแปน เซอวิสเซส จํากัด ซึ่งเป็นสถานประกอบกิจการด้านบริหารงานบุคคลให้กับบริษัทในเครือการบินไทย จํานวน 2,598 รายที่ถูกเลิกจ้างอย่างกะทันหัน สั่ง กสร.เร่งช่วยเหลือคุ้มครองตามสิทธิของกฎหมายเป็นการเร่งด่วน
เมื่อวันที่ 10 ธันวาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่ลูกจ้างบริษัท วิงสแปน เซอวิสเซส จํากัด ถูกเลิกจ้างกะทันหันว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญกับการคุ้มครองดูแลสิทธิประโยชน์ของแรงงานทุกกลุ่มเพื่อให้เกิดความเท่าเทียมตามกฎหมาย ผมในฐานะรัฐมนตรีว่าการกระทรวงแรงงาน ได้ติดตามสถานการณ์ด้านแรงงานอย่างต่อเนื่อง และมีความห่วงใยลูกจ้างบริษัท วิงสแปน จํานวน 2,598 รายที่ถูกเลิกจ้างอย่างกะทันหัน จึงได้สั่งการให้กรมสวัสดิการและคุ้มครองแรงงานลงพื้นที่เข้าไปดําเนินการตรวจสอบข้อเท็จจริงและให้การช่วยเหลือโดยเร็ว ซึ่งจากการตรวจสอบข้อมูลพบว่า กรณีบริษัท วิงสแปน เซอร์วิสเซส จํากัด ซึ่งเป็นสถานประกอบกิจการด้านบริหารงานบุคคลให้กับบริษัทในเครือการบินไทย ได้ประกาศเลิกจ้างลูกจ้าง จํานวน 2,598 ราย โดยลิกจ้างตั้งแต่วันที่ 1 กันยายน 2563 เป็นต้นมา ล่าสุดกระทรวงแรงงาน โดยกรมสวัสดิการและคุ้มครองแรงงาน ได้สั่งการให้พนักงานตรวจแรงงานดําเนินการตามอํานาจหน้าที่ พร้อมชี้แจง ข้อกฎหมายและสิทธิต่าง ๆ ตามกฎหมายให้ลูกจ้างทราบ เนื่องจากกรณีดังกล่าวส่งผลกระทบกับลูกจ้างเป็นจํานวนมาก สําหรับการให้ความช่วยเหลือในเบื้องต้นลูกจ้างได้รับสิทธิประโยชตามพระราชบัญญัติคุ้มครองแรงงาน พ.ศ. 2541 แล้ว จํานวน 1,072 คน เป็นเงินจํานวน 127,999,622.11 บาท (หนึ่งร้อยยี่สิบเจ็ดล้านเก้าแสนเก้าหมื่นเก้าพันหกร้อยยี่สิบสองบาทสิบเอ็ดสตางค์) สําหรับลูกจ้างอีก 1,526 ราย อยู่ระหว่างการนัดหมายให้เข้ามารับเงินกับนายจ้าง และอีกส่วนหนึ่งอยู่ในระหว่างการรวบรวมข้อเท็จจริงและพิจารณาออกคําสั่งให้ได้รับสิทธิประโยชน์ตามกฎหมาย
นายสุชาติ ยังกล่าวต่อว่า กระทรวงแรงงาน โดยกรมสวัสดิการและคุ้มครองแรงงานยังได้ประสานไปยังหน่วยงานที่เกี่ยวข้อง ได้แก่ สํานักงานจัดหางานจังหวัด สํานักงานประกันสังคม สํานักแรงงานจังหวัด สํานักงานพัฒนาสังคมและความมั่นคงของมนุษย์จังหวัด หน่วยงานสังกัดกระทรวมมหาดไทยและกระทรวงเกษตรและสหกรณ์ เพื่อช่วยเหลือลูกจัางตามอํานาจหน้าที่ ทั้งในเรื่องของการหาตําแหน่งานว่าง การดูแลสิทธิผู้ประกับตนเพื่อดําเนินการจ่ายเงินทดแทนกรณีว่างงาน การพัฒนา
ทักษะฝีมือเพื่อบรรเทาความดือดร้อนด้านอาชีพ การช่วยเหลือเงินเยียวยาเพื่อบรรเทาความเดือดร้อน รวมถึงการจ้างานตามโครงการของหน่วยงานต่าง ๆ อีกด้วย
รัฐบาลไทย-ข่าวทำเนียบรัฐบาล-ลดเงินสมทบ เพิ่มสิทธิประโยชน์แก่ผู้ประกันตนรับปีใหม่
วันจันทร์ที่ 28 ธันวาคม 2563
ลดเงินสมทบ เพิ่มสิทธิประโยชน์แก่ผู้ประกันตนรับปีใหม่
วันจันทร์ที่ 28
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับลดอัตราเงินสมทบกองทุนประกันสังคม เพื่อบรรเทาความเดือดร้อนแก่ผู้ประกันตนและนายจ้างที่ได้รับผลกระทบจากการแพร่ระบาดของโรคโควิด-19 จากเดิมแต่ละฝ่ายต้องนําส่งเงินสมทบร้อยละ 5 ให้เหลือเพียงร้อยละ 3 ของค่าจ้าง เป็นเวลา 3 เดือน ตั้งแต่ 1 ม.ค. – 31 มี.ค. 2564 คาดว่าจะสามารถช่วยแบ่งเบาภาระของนายจ้างและผู้ประกันตนเป็นเงินรวมกว่า 15,000 ล้านบาท นอกจากนี้ ยังให้เพิ่มสิทธิประโยชน์แก่ผู้ประกันตนในกรณีสงเคราะห์บุตร จากเดิม 600 เป็น 800 บาทต่อเดือนต่อคน ส่วนกรณีคลอดบุตรจากเดิม 13,000 บาท เพิ่มเป็น 15,000 บาท ค่าฝากครรภ์ จากเดิม 3 ครั้ง 1,000 บาท เพิ่มเป็น 5 ครั้ง 1,500 บาท เพื่อสร้างหลักประกันให้ผู้ประกันตนทุกคน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. ร่วมประชุมพิจารณาร่างรายงานผลการดำเนินงานป้องกันและปราบปรามการค้ามนุษย์ของประเทศไทย ปี 2563 ฉบับภาษาไทยและภาษาอังกฤษ ก่อนเสนอนายกรัฐมนตรีและส่งสหรัฐอเมริกา
วันจันทร์ที่ 28 ธันวาคม 2563
พม. ร่วมประชุมพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ปี 2563 ฉบับภาษาไทยและภาษาอังกฤษ ก่อนเสนอนายกรัฐมนตรีและส่งสหรัฐอเมริกา
พม. ร่วมประชุมพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ปี 2563 ฉบับภาษาไทยและภาษาอังกฤษ ก่อนเสนอนายกรัฐมนตรีและส่งสหรัฐอเมริกา
วันนี้ (28 ธ.ค. 63) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการกํากับและติดตามการดําเนินงานป้องกันและปราบปรามการค้ามนุษย์ ครั้งที่ 8/2563 เพื่อพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยผู้แทนหน่วยงานที่เกี่ยวข้อง อาทิ กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม และกระทรวงแรงงาน เป็นต้น รวมทั้งผู้ทรงคุณวุฒิ จํานวน 60 คน เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติ กล่าวว่า เมื่อวันที่ 16 ธันวาคม 2563 มีการประชุมคณะกรรมการป้องกันและปราบปรามการค้ามนุษย์ โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน โดยได้เห็นชอบในหลักการร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 ฉบับภาษาไทยและภาษาอังกฤษเรียบร้อยแล้ว สําหรับการประชุมฯ ในวันนี้ คณะอนุกรรมการฯ ได้พิจารณาร่างรายงานทั้งสองฉบับดังกล่าวให้มีความสมบูรณ์ ซึ่งมุ่งเน้นการนําเสนอความก้าวหน้าและผลการดําเนินงาน 3 ด้านสําคัญ ดังนี้ 1) ด้านดําเนินคดีและบังคับใช้กฎหมาย โดยการนําเสนอสถิติการดําเนินคดีค้ามนุษย์ ความคืบหน้าคดีสําคัญ และการดําเนินคดีกับเจ้าหน้าที่รัฐที่เกี่ยวข้องกับการค้ามนุษย์ 2) ด้านคุ้มครองช่วยเหลือ โดยการเตรียมการรองรับการดูแลกลุ่มผู้เสียหายที่มีความหลากหลายทางเพศ และการพัฒนาแนวทางการใช้ระยะเวลาฟื้นฟูและไตร่ตรอง (Reflection Period) เพื่อให้บุคคลที่อาจเป็นผู้เสียหายจากการค้ามนุษย์ได้มีระยะเวลาที่เหมาะสมในการทบทวนเรื่องราว ก่อนที่จะเข้าสู่กระบวนการคุ้มครองช่วยเหลือและดําเนินคดี และ 3) ด้านป้องกัน โดยการปรับปรุงกฎหมายที่เกี่ยวข้องเพื่อประโยชน์ในการป้องกันและปรามการค้ามนุษย์ การกําหนดมาตรการเพื่อป้องกันการค้ามนุษย์ ในกลุ่มแรงงานไทยที่ไปทํางานต่างประเทศ การคุ้มครองแรงงานต่างด้าวให้ได้รับสิทธิประโยชน์ตามกฎหมาย และการเพิ่มประสิทธิภาพการตรวจแรงงานกลุ่มเสี่ยงและดําเนินคดีกับผู้กระทําความผิดเกี่ยวกับการละเมิดสิทธิแรงงานอย่างเข้มงวด
นายจุติ กล่าวเพิ่มเติมว่า กระทรวง พม. จะนําร่างรายงานดังกล่าวเสนอนายกรัฐมนตรีในวันที่ 11 มกราคม 2564 เพื่อพิจารณาเห็นชอบ ก่อนส่งให้สหรัฐอเมริกาเพื่อใช้ประกอบการพิจารณาจัดระดับประเทศไทยในรายงานการค้ามนุษย์ ประจําปี 2564 ต่อไป
รัฐบาลไทย-ข่าวทำเนียบรัฐบาล-เรือโดยสารพลังงานไฟฟ้า
วันจันทร์ที่ 28 ธันวาคม 2563
เรือโดยสารพลังงานไฟฟ้า
วันอาทิตย์ที่ 28 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดเส้นทางเรือโดยสารพลังงานไฟฟ้าในแม่น้ําเจ้าพระยา และท่าเรืออัจฉริยะเพื่อเป็นของขวัญปีใหม่ให้ประชาชน โดยเรือดังกล่าวเป็นเรืออลูมิเนียม ขับเคลื่อนด้วยแบตเตอรี่ลิเธียมไอออน ไร้มลภาวะทางอากาศ ทางน้ํา และทางเสียง รองรับผู้โดยสารได้ 250 คนต่อลํา ในระยะแรก ให้บริการจํานวน 6 ลํา วันจันทร์ – ศุกร์ จอดรับส่งที่ท่าเรือพระราม5 พระราม7 เกียกกาย บางโพธิ์ เทเวศ พรานนก ปากคลองตลาด ราชวงศ์ กรมเจ้าท่า และแคททาวเวอร์สาธร ส่วนวันเสาร์-อาทิตย์ ให้บริการที่ท่าเรือท่าช้าง วัดอรุณ วัดกัลยาณมิตร กรมเจ้าท่า และแคททาวเวอร์สาธร สามารถเดินทางเชื่อมต่อกับสถานีรถไฟฟ้าทั้งสายสีเขียว สีน้ําเงิน สีม่วง และสีแดง ผู้สนใจทดลองใช้บริการฟรีได้ตั้งแต่วันนี้ – 14 ก.พ. 2564
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-  มาตรการป้องกันโรคโควิด-19
วันจันทร์ที่ 28 ธันวาคม 2563
มาตรการป้องกันโรคโควิด-19
วันเสาร์ที่ 26 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ขอความร่วมมือประชาชนปฏิบัติตามมาตรการควบคุมโรคโควิด-19 โดยในพื้นที่ กทม. ให้ปิดโรงเรียนและศูนย์พัฒนาเด็กเล็กในพื้นที่ที่มีความเสี่ยงสูง งดจัดกิจกรรมที่มีการรวมตัวของคนจํานวนมาก ตั้งด่านตรวจคัดกรองโรคจากแรงงานต่างด้าวตลอด 24 ชั่วโมง จัดเจ้าหน้าที่ตรวจค้นหาผู้ติดเชื้อโรคโควิด-19 ในตลาดสดและแคมป์คนงานก่อสร้างทั่ว กทม. ให้ร้านอาหาร โรงแรม ห้างสรรพสินค้า และสถานบริการ ทําความสะอาดสถานที่ เว้นระยะห่างระหว่างโต๊ะ และให้ทุกคนสวมหน้ากากอนามัยตลอดเวลา รวมทั้งขอความร่วมมือประชาชนสวมหน้ากากอนามัยทุกครั้งที่ออกจากบ้านและสแกน QR Code ไทยชนะ ทุกครั้ง เพื่อความปลอดภัยของทุกคน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ย้ำการกระชับความสัมพันธ์ ไทย-ศรีลังกา พร้อมส่งเสริมความร่วมมือในภูมิภาคเพื่อเชื่อมโยงเอเชียตะวันออกเฉียงใต้-เอเชียใต้ให้ครอบคลุมทุกมิติ
วันจันทร์ที่ 28 ธันวาคม 2563
นายกฯ ย้ําการกระชับความสัมพันธ์ ไทย-ศรีลังกา พร้อมส่งเสริมความร่วมมือในภูมิภาคเพื่อเชื่อมโยงเอเชียตะวันออกเฉียงใต้-เอเชียใต้ให้ครอบคลุมทุกมิติ
นายกฯ ย้ําการกระชับความสัมพันธ์ ไทย-ศรีลังกา พร้อมส่งเสริมความร่วมมือในภูมิภาคเพื่อเชื่อมโยงเอเชียตะวันออกเฉียงใต้-เอเชียใต้ให้ครอบคลุมทุกมิติ
นายกฯ ย้ําการกระชับความสัมพันธ์ ไทย-ศรีลังกา พร้อมส่งเสริมความร่วมมือในภูมิภาคเพื่อเชื่อมโยงเอเชียตะวันออกเฉียงใต้-เอเชียใต้ให้ครอบคลุมทุกมิติ
วันนี้ (28 ธันวาคม 2563) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางสมันตา เค ชยสุริยะ (H.E. Mrs. Samantha K. Jayasuriya) เอกอัครราชทูตศรีลังกาประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรีกล่าวขอบคุณเอกอัครราชทูตฯ ที่มีบทบาทสําคัญในการเสริมสร้างความสัมพันธ์ระหว่างไทยกับศรีลังกาในมิติต่าง ๆ อย่างต่อเนื่อง ยินดีที่ความสัมพันธ์ทางการทูตระหว่างสองประเทศที่มีมายาวนานกว่า 65 ปี ได้ดําเนินต่อไป ซึ่งไทยพร้อมกระชับความร่วมมือกับศรีลังกาให้แน่นแฟ้นยิ่งขึ้น โดยไทยและศรีลังกาสามารถเป็นประตูสู่ภูมิภาคของกันและกันได้ ทั้งนี้ไทยพร้อมร่วมมือกับศรีลังกาและประเทศอื่น ๆ อย่างแข็งขันในการรับมือกับการแพร่ระบาดของไวรัสโควิด-19 รวมทั้งขอขอบคุณรัฐบาลศรีลังกาที่ได้มอบหน่อต้นพระศรีมหาโพธิ์จากเมืองอนุราธปุระ ซึ่งปัจจุบันอยู่ที่จังหวัดพระนครศรีอยุธยา และได้รับการดูแลเป็นอย่างดี
ด้านเอกอัครราชทูตฯ ขอบคุณรัฐบาลไทยที่ให้ความช่วยเหลือและสนับสนุนการดําเนินงานในตลอดระยะเวลาที่ดํารงตําแหน่ง ช่วงเวลาที่ดํารงตําแหน่ง เป็นช่วงเวลาที่ดีได้รับประสบการณ์และความทรงจําที่ดีเสมอมา ชื่นชมความสัมพันธ์อันดีระหว่างสองประเทศที่มีมาอย่างยาวนาน ตลอดจนเห็นพ้องที่จะส่งเสริมความร่วมมือระหว่างกันมากยิ่งขึ้นในทุกมิติ โดยเฉพาะในมิติด้านศาสนา วัฒนธรรม และความร่วมมือในภูมิภาค นอกจากนี้ เอกอัครราชทูตฯ ได้กล่าวชื่นชมรัฐบาลไทยในการควบคุมสถานการณ์การแพร่ระบาดของไวรัสโควิด-19 เชื่อมั่นในศักยภาพด้านสาธารณสุขของไทยที่มีประสิทธิภาพและได้รับการยอมรับ ทั้งนี้ ศรีลังกาพร้อมให้ความร่วมมือและจะนําประสบการณ์ด้านการบริหารจัดการสถานการณ์ของไทยไปประยุกต์ใช้ต่อไป อีกทั้งยินดีกับความสําเร็จจากความพยายามของไทยในการเจรจาความตกลงหุ้นส่วนทางเศรษฐกิจระดับภูมิภาค (RCEP) ซึ่งสามารถลงนามได้เป็นผลสําเร็จในปีนี้
ทั้งสองฝ่ายยินดีที่จะส่งเสริมความร่วมมือให้ครอบคลุมในหลายสาขา ได้แก่ ด้านเศรษฐกิจ การเพิ่มมูลค่าการค้าการลงทุนทวิภาคีระหว่างกันผ่านการสนับสนุนการเจรจาความตกลงการค้าเสรี (FTA) ไทย-ศรีลังกา รวมถึงกระตุ้นและฟื้นฟูเศรษฐกิจของทั้งสองประเทศที่ได้รับผลกระทบจากไวรัสโควิด-19 ด้านวิชาการ ที่จะเน้นการพัฒนาชนบท เกษตรกรรม ประมง วิทยาศาสตร์และเทคโนโลยี โดยเฉพาะอย่างยิ่งโครงการพระราชดําริฝนหลวง และหลักปรัชญาเศรษฐกิจพอเพียง ซึ่งไทยยินดีที่จะถ่ายทอด แลกเปลี่ยนองค์ความรู้ระหว่างกัน
นอกจากนี้ นายกรัฐมนตรีเชื่อมั่นและยืนยันที่จะสนับสนุนศรีลังกาในฐานะประธานความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ (BIMSTEC) เพื่อเชื่อมโยงเอเชียตะวันออกเฉียงใต้กับเอเชียใต้ให้ครอบคลุมทุกมิติยิ่งขึ้น โดยไทยยินดีจะเข้าร่วมการประชุมสุดยอด BIMSTEC ครั้งที่ 5 เพื่อสนับสนุนการเป็นเจ้าภาพของศรีลังกา
รัฐบาลไทย-ข่าวทำเนียบรัฐบาล-นายกรัฐมนตรีขอคนทั้งประเทศร่วมมือ+ร่วมใจ ผ่านปัญหาโควิด-19  ยืนยันการนำเข้าวัคซีนโควิด-19 ต้องผ่าน อย. คัดกรองประเมินความเสี่ยงก่อน
วันจันทร์ที่ 28 ธันวาคม 2563
นายกรัฐมนตรีขอคนทั้งประเทศร่วมมือ+ร่วมใจ ผ่านปัญหาโควิด-19  ยืนยันการนําเข้าวัคซีนโควิด-19 ต้องผ่าน อย. คัดกรองประเมินความเสี่ยงก่อน
นายกรัฐมนตรีขอคนทั้งประเทศร่วมมือ+ร่วมใจ ผ่านปัญหาโควิด-19  ยืนยันการนําเข้าวัคซีนโควิด-19 ต้องผ่าน อย. คัดกรองประเมินความเสี่ยงก่อน
วันนี้ (28 ธ.ค.63) เวลา 14.45 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนถึงการประชุมคณะกรรมการส่งเสริมวิสาหกิจขนาดกลางและขนาดย่อม ได้มีการหารือในแผนการดําเนินงานทั้งระยะสั้นและระยะยาว รวมถึงการใช้จ่ายงบประมาณอย่างไรให้เกิดประสิทธิภาพมากที่สุด โดยที่สําคัญที่สุดตอนนี้คือ การให้ SMEs ไปต่อได้ โดยอาจปรับเปลี่ยนรูปแบบในการลงทุน เพิ่มนวัตกรรม ผลักดันผลิตภัณฑ์สินค้าไทยเข้าสู่ตลาดมากขึ้น เร่งรัดหน่วยราชการ สามารถจัดซื้อวิสาหกิจชุมชนตามที่เคยปลดล็อกไปแล้ว
นายกรัฐมนตรียังกล่าวถึงความคืบหน้าสถานการณ์โควิด-19 หากสามารถติดตามผู้ติดเชื้อในแต่ละวันให้เข้าระบบ รู้ที่มาของการติดเชื้อก็จะสามารถหาวิธีการป้องกันได้ ทั้งนี้ รัฐบาลมีหน้าที่ในการดูแล และป้องกันให้ประชาชนทุกคนปลอดภัย พร้อมเตือนให้ทุกคนใส่หน้ากากผ้า/หน้ากากอนามัย เว้นระยะห่าง และหลีกเลี่ยงสถานที่แออัด โดยเฉพาะเทศกาลปีใหม่ที่จะมาถึง รวมถึงให้พิจารณาการเรียน online และมาตรการ Work from Home ดังที่เคยได้มีการปฏิบัติมาก่อนแล้ว
กรณีวัคซีนนั้น จะต้องผ่านการตรวจสอบจาก อย. ต้องมีการคัดกรองคุณภาพ ประสิทธิภาพจึงจะสามารถนํามาใช้ได้ รวมทั้งประเมินความเสี่ยงติดตามผลข้างเคียงของวัคซีนที่จะเกิดขึ้นด้วย จึงจําเป็นต้องรับความคิดเห็นจากแพทย์และต้องให้สาธารณสุขรับรองเสียก่อน ในส่วนของวัคซีนที่สั่งจองไปจํานวน 20 ล้านโดสมีข้อตกลงว่าสามารถนํามาวิจัยต่อยอดในประเทศได้ สามารถผลิตเองได้ ทําให้มั่นใจว่าจะเพียงพอต่อคนทั้งประเทศแน่นอน ในส่วนการส่งเสริมภายในประเทศรัฐบาลมีวงเงินงบประมาณที่ให้สถาบันวัคซีนเพื่อแจกจ่ายคณะทํางานในส่วนนี้ โดยกลุ่มที่จะได้รับงบประมาณจะต้องเข้าเกณฑ์ที่สถาบันวัคซีนกําหนด พร้อมกล่าวว่าได้เพิ่มวงเงินงบประมาณในส่วนนี้แล้ว
ช่วงหนึ่งของการให้สัมภาษณ์ นายกรัฐมนตรียังวอนคนทั้งประเทศร่วมมือร่วมใจกันผ่านปัญหาไปให้ได้ ไม่โทษกันเอง ย้ําไม่เคยเอื้อประโยชน์พร้อมสั่งการให้สํานักงานตํารวจแห่งชาติเร่งสอบสวนให้ได้ข้อเท็จจริงและลงโทษผู้ที่เกี่ยวข้องทุกราย หากพบการทุจริตสามารถส่งจดหมายถึงนายกรัฐมนตรีได้โดยตรง พร้อมขอบคุณสําหรับฉายาที่สื่อตั้งให้ ส่วนตัวไม่ได้รู้สึกอะไรที่ได้รับฉายานี้
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มหาดไทย งดเข้าอวยพรปีใหม่ ลดเสี่ยงโควิด-19
วันจันทร์ที่ 28 ธันวาคม 2563
มหาดไทย งดเข้าอวยพรปีใหม่ ลดเสี่ยงโควิด-19
มหาดไทย งดเข้าอวยพรปีใหม่ ลดเสี่ยงโควิด-19
วันนี้ (28 ธ.ค.63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ในขณะนี้เข้าสู่ช่วงเทศกาลส่งท้ายปีเก่าต้อนรับปีใหม่ 2564 ซึ่งในปัจจุบันสถานการณ์การระบาดของโรคติดเชื้อไวรัสโคโรนา 2019 (โควิด-19) ในประเทศไทยยังคงมีความเสี่ยงต่อการแพร่ระบาดเพิ่มมากขึ้น จึงได้มีข้อสั่งการไปยังกรม หน่วยงานรัฐวิสาหกิจในสังกัด รวมทั้งผู้ว่าราชการจังหวัด หัวหน้าส่วนราชการ นายอําเภอ ข้าราชการ และบุคลากรในสังกัดกระทรวงมหาดไทยทั่วประเทศ งดการเข้าอวยพรปีใหม่ ประจําปี 2564 ทุกกรณี เพื่อร่วมกันหยุดยั้งการแพร่ระบาดของโรคดังกล่าว
นายฉัตรชัย พรหมเลิศ กล่าวเพิ่มเติมว่า รัฐมนตรีว่ากระทรวงมหาดไทย ได้เน้นย้ํานโยบายในการร่วมกันสกัดกั้นการแพร่ระบาดของโรคติดเชื้อไวรัสโคโรนา 2019 (โควิด-19) ในทุกพื้นที่ ทั้งท้องที่ และท้องถิ่น โดยบูรณาการร่วมกันจากทุกภาคส่วน ดําเนินมาตรการทางสาธารณสุขตามนโยบายศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อย่างเข้มข้น และสร้างการรับรู้อย่างต่อเนื่องให้ประชาชนสวมหน้ากากอนามัย หมั่นล้างมือ เว้นระยะห่างทางสังคม ไม่รวมตัวในพื้นที่แออัด เพื่อสร้างความปลอดภัย และสุขภาพอนามัยของพี่น้องประชาชนในช่วงเทศกาลปีใหม่ 2564 นี้
รัฐบาลไทย-ข่าวทำเนียบรัฐบาล-รมว.เกษตรฯร่วมเป็นสักขีพยานและกดแตรสัญญาณการเริ่มส่งสินค้าเกษตรไทยไปประเทศจีน
วันจันทร์ที่ 28 ธันวาคม 2563
รมว.เกษตรฯร่วมเป็นสักขีพยานและกดแตรสัญญาณการเริ่มส่งสินค้าเกษตรไทยไปประเทศจีน
รมว.เกษตรฯร่วมเป็นสักขีพยานและกดแตรสัญญาณการเริ่มส่งสินค้าเกษตรไทยไปประเทศจีนภายใต้โครงการเกษตรผลิตพาณิชย์ตลาดพร้อมผลักดันการส่งสินค้าไทยไปตลาดโลกเพื่อช่วยฟื้นเศรษฐกิจในภาพรวมของประเทศ
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยพลโทรังษีกิติญาณทรัพย์กรรมการผู้อํานวยการใหญ่สถานีวิทยุโทรทัศน์กองทัพบกและนายสมเด็จสุสมบูรณ์อธิบดีกรมการค้าระหว่างประเทศร่วมเป็นสักขีพยานและกดแตรสัญญาณการเริ่มส่งสินค้าเกษตรไทยไปสู่ตลาดโลกภายใต้โครงการเกษตรผลิตพาณิชย์ตลาดกองทัพบกโดยททบ. และองค์ภาคีเครือข่าย 5 องค์กรณท่าเรือแหลมฉบัง B5 จ.ชลบุรีโดยสินค้าเกษตรไทยที่ส่งไปล็อตแรกนี้คือมะพร้าวอ่อนบรรจุในตู้คอนเทนเนอร์จํานวน 5 ตู้จากเกษตรกรสวนผึ้งจ.ราชบุรีน้ําหนักรวม 100 ตันโดยดําเนินการขนส่งทางเรือจากท่าเรือแหลมฉบังไปยังประเทศจีนคาดว่าสินค้าล็อตแรกนี้จะส่งถึงจีนในช่วงต้นเดือนมกราคม 2564 หรือก่อนเทศกาลตรุษจีน
ทั้งนี้คาดว่าในปี 2564 ประเทศจีนจะมีความต้องการสินค้าเกษตรไทยเป็นจํานวนมากโดยผู้ประกอบการภาคเอกชนของประเทศจีนมีความสนใจที่จะสั่งซื้อสินค้าเกษตรของไทยอีกหลายรายการอาทิมะพร้าวน้ําหอมลําไยสับปะรดภูแลและทุเรียนหมอนทองเป็นต้น
"การดําเนินการส่งสินค้าในวันนี้เป็นผลมาจากลงนามร่วมกันระหว่างกระทรวงเกษตรและสหกรณ์กระทรวงพาณิชย์ททบ. และภาคีเครือข่ายเมื่อเดือนพฤศจิกายนที่ผ่านมาซึ่งทางททบ. จะดําเนินการบริหารจัดการในเรื่องของสินค้าผ่านแพล็ตฟอร์ม OHLALA SHOPPING.COM วันนี้จึงถือเป็นจุดเริ่มต้นในการส่งสินค้าไปต่างประเทศและจะดําเนินการอย่างต่อเนื่องอย่างไรก็ตามสินค้าเกษตรไทยมีอัตราการเติบโตที่สูงขึ้นทั้งพืชผลและเนื้อสัตว์เราจึงต้องรักษาคุณภาพสินค้าและความปลอดภัยให้ได้มาตรฐานจึงเชื่อมั่นว่าการดําเนินการร่วมกันในวันนี้ทั้งภาครัฐภาคเอกชนและองค์กรภาคีเครือข่ายจะเป็นส่วนหนึ่งในการผลักดันการส่งสินค้าไทยไปตลาดโลกและช่วยฟื้นเศรษฐกิจในภาพรวมของประเทศได้อีกทางหนึ่ง" นายเฉลิมชัยกล่าว